মুয়াজ মাহমুদ

হাফেজ মুয়াজ মাহমুদ বাংলাদেশের একজন কুরআনের হাফেজ। তিনি ২৮ মার্চ ২০২৪ জাতীয় মসজিদ বায়তুল মোকাররমে ইসলামিক ফাউন্ডেশনের তত্ত্বাবধায়নে এ প্রতিযোগিতার বাছাইপর্বে দেশের শতশত মেধাবী হাফেজদের পেছনে ফেলে প্রথম স্থান অর্জন করে তুরস্ক আন্তর্জাতিক হিফজুল কোরআন প্রতিযোগিতার জন্য বাংলাদেশের একমাত্র প্রতিনিধি নির্বাচিত হন। তুরস্কে অনুষ্ঠিত এই নবম আন্তর্জাতিক হিফজুল কোরআন প্রতিযোগিতায় তিনি প্রথম স্থান অর্জন করেন। তুরস্কের প্রেসিডেন্ট রিসেপ তাইপ এরদোগানের হাত থেকে মুয়াজ মাহমুদ সম্মাননা ক্রেস্ট ও পুরস্কার গ্রহণ করেন। এ ছাড়া হাফেজ মুয়াজ গত ২১ আগস্ট ২০২৪ পবিত্র মক্কার মসজিদে হারামে অনুষ্ঠিত কিং আব্দুল আজিজ আন্তর্জাতিক হিফজুল কোরআন প্রতিযোগিতায় প্রথম স্থান অর্জন করেন।

তথ্যসূত্র

বিষয়শ্রেণী:বাংলাদেশী কুরআনের হাফেজ